Αλφόνσο Γκέρα

Ο Αλφόνσο Γκέρα (Alfonso Guerra) είναι Ισπανός πολιτικός μέλος του Ισπανικού Σοσιαλιστικού Εργατικού Κόμματος βουλευτής μεταξύ 1977 - 2015 και αντιπρόεδρος της κυβέρνησης του Φελίπε Γκονθάλεθ μεταξύ 1982 και 1991. Θεωρείται από τις σημαντικότερες μορφές του κόμματος και της Ισπανικής Μεταπολίτευσης. 

Πολιτικά τοποθετείτο στα αριστερά του Σοσιαλιστικού Κόμματος, υιοθετώντας στοιχεία αριστερού οπορτουνισμού και λαϊκισμού ενώ έβλεπε παραδοσιακά το κόμμα ως μια εκτεταμένη οικογένεια που σκοπό είχε την προστασία των μελών της και κατά τη διάρκεια της δεκαετίας του 1990 προκάλεσε την αντίδραση των περιφερειακών ηγετών του, συντελώντας στην προσωρινή έξωσή του από το κόμμα.Tusell 2007: 335. Αναδείχθηκε στην πολιτική λόγω των οργανωτικών του προσόντωνTusell 2007: 336. και ως αντίβαρο στα πιο φιλελεύθερα και σοσιαλδημοκρατικά στοιχεία των σοσιαλιστών. Όσον αφορά τη μορφή του κράτους υιοθέτησε ακραία συγκεντρωτικές θέσεις έναντι των περιφερειακών εθνικισμών και κυρίως του καταλανισμού.Tusell 2007: 360.

 Παραπομπές 

 Βιβλιογραφία 
 Tusell, Javier (2007), Spain From Dictatorship to Democracy. From 1939 to Present. μεταφρ. Rosemary Clark. Blackwell, Λονδίνο. 

Κατηγορία:Ισπανικό Σοσιαλιστικό Εργατικό Κόμμα
Κατηγορία:Ισπανοί πολιτικοί